CELEX: 62011TN0458
Language: fi
Date: 2011-08-18 00:00:00
Title: Asia T-458/11: Kanne 18.8.2011 — Riche v. neuvosto ja komissio

8.10.2011   
            
            
               FI
            
            
               Euroopan unionin virallinen lehti
            
            
               C 298/28
            
         Kanne 18.8.2011 — Riche v. neuvosto ja komissio
   (Asia T-458/11)
   2011/C 298/52
   Oikeudenkäyntikieli: ranska
   
      Asianosaiset
   
   
      Kantaja: Philippe Riche (Meursac, Ranska) (edustaja: asianajaja C.-E. Gudin)
   
      Vastaajat: Euroopan unionin neuvosto ja Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               määrää rahamääräisestä seuraamuksesta kantajalle aiheutuneen 136 600 euron suuruisen vahingon korvattavaksi;
            
         
               —
            
            
               velvoittaa neuvoston ja komission korvaamaan kaikki oikeudenkäyntikulut ja kustannukset, jotka koskevat
               
                           —
                        
                        
                           unionin yleisessä tuomioistuimessa vireillä olevaa menettelyä ja
                        
                     
                           —
                        
                        
                           kaikkia kansallisissa tuomioistuimissa aloitettuja menettelyjä;
                        
                     
         
               —
            
            
               määrää korvattavaksi 100 000 euroa aineettomasta vahingosta.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa 11 kanneperusteeseen.
   
               1)
            
            
               Ensimmäinen kanneperuste, joka perustuu neuvoston ja komission harkintavallalle asetettujen rajojen ilmeiseen ja vakavaan rikkomiseen.
            
         
               2)
            
            
               Toinen kanneperuste, joka perustuu siihen, että neuvosto ja/tai komissio eivät ole noudattaneet jäsenvaltioiden päätöstä poistaa maataloustuotteiden luettelosta viinistä tislatut väkevät alkoholijuomat, jollaisia kantaja valmistaa.
            
         
               3)
            
            
               Kolmas kanneperuste, joka perustuu SEUT 40 artiklan mukaisen syrjintäkiellon rikkomiseen sellaisten viinintuottajien osalta, joilla on tislauslaitteita, joiden avulla voidaan valmistaa viinin tavanomaisen tuotantomäärän ylittävästä määrästä alkoholia.
            
         
               4)
            
            
               Neljäs kanneperuste, joka perustuu oikeusvarmuuden periaatteen loukkaamiseen, koska yhtäältä on loukattu kyseessä olevien tuottajien saavutettuja oikeuksia ja koska toisaalta on loukattu viinintuottajien perusteltua luottamusta siihen, että niillä oli oikeus itse valmistaa viinin tavanomaisen tuotantomäärän ylijäävästä määrästä väkevää alkoholia.
            
         
               5)
            
            
               Viides kanneperuste, joka perustuu suhteellisuusperiaatteen loukkaamiseen.
            
         
               6)
            
            
               Kuudes kanneperuste, joka perustuu estoppel-periaatteen loukkaamiseen; periaate liittyy siihen, että julkinen viranomainen ei voi tehdä ristiriitaisia päätöksiä toisen vahingoksi.
            
         
               7)
            
            
               Seitsemäs kanneperuste, joka perustuu teollisuustuotteiden tuottamisen ja myynnin vapauden loukkaamiseen.
            
         
               8)
            
            
               Kahdeksas kanneperuste, joka perustuu riidanalaisen asetuksen soveltamisen virheelliseen laajentamiseen koskemaan tilanteita, joissa tukea ei ole haettu.
            
         
               9)
            
            
               Yhdeksäs kanneperuste, joka perustuu syyttömyysolettamaa koskevan oikeuden loukkaamiseen.
            
         
               10)
            
            
               Kymmenes kanneperuste, joka perustuu hyvän hallintotavan noudattamatta jättämiseen ja huolenpitovelvollisuuden periaatteen loukkaamiseen.
            
         
               11)
            
            
               Yhdestoista kanneperuste, joka perustuu omaisuudensuojan loukkaamiseen.